***PKC Group Oy*** ir Somijas uzņēmums, kas ražo elektroinstalāciju transportlīdzekļiem. Tā galvenais birojs atrodas Helsinkos. Uzņēmums ir dibināts 1990. gadā, atdaloties no *Nokia*. Kopš 2017. gada *PKC Group* ar Igaunijā reģistrēta uzņēmuma *MSSL Estonia WH OÜ* starpniecību pieder Indijas automašīnu komponenšu ražotājam *Motherson Sumi Systems Ltd.*

*PKC* ražo elektriskās sadales sistēmas un ar to saistītās komponentes kravas mašīnām, autobusiem, ceļu būves, lauksaimniecības un meža tehnikai, kā arī dzelzceļa ritošā sastāvam. Grupas uzņēmumi darbojas Somijā, Igaunijā, Lietuvā, Krievijā, Vācijā, Polijā, Serbijā, Apvienotajā Karalistē, ASV, Meksikā, Brazīlijā, Ķīnā.

Vēsture
-------

*PKC Group* agrākais logotips
1960. gadā kabeļu ražotājs *Suomen Kaapelitehdas Ab* Oulu dibināja meitas uzņēmumu ***Pohjolan Kaapeli Oy***.
1967. gadā *Suomen Kaapelitehdas* apvienojās ar *Suomen Kumitehdas Oy* un *Nokia Ab*, izveidojot ***Oy Nokia Ab*** (tagad zināma kā *Nokia Oyj*).
1969. gadā Kempelē tika izveidota *Pohjolan Kaapeli* ražotne, kas izgatavoja elektriskos kabeļus autotransportam un piegādāja tos nesen dibinātajam autobūves uzņēmumam *Saab-Valmet* (tagad *Valmet Automotive*). 1970. gados produkciju sākta piegādāt arī citiem klientiem: *Kone* un *IBM*.

1981. gadā *Pohjolan Kaapeli* apvienojās ar citu *Nokia* meitas uzņēmumu ***Nokia Kaapeli*** (tagad *Prysmian Finland*).
1990. gadā *Pohjolan Kaapeli* tika atdalīts kā patstāvīgs uzņēmums ***Nokia Johdinsarjat Oy***, tomēr paliekot *Nokia* īpašumā.

1994. gadā *Pohjolan Kaapeli* tika pārdots uzņēmuma vadībai un pārdēvēts par ***PK Cables Oy***. 1997. gadā *PK Cables Oyj* akcijas sāka kotēt Helsinku biržā.
1990. gadu beigās uzņēmums sāka paplašināties. 1998. gadā Brazīlijā tika dibināts meitas uzņēmums. 1999. gadā Rāhē nopirkts uzņēmums *Oy Raahen TH-Elektroniikka Ab* (tagad *PKC Electronics Oy*).

2000. gadā uzņēmuma nosaukums tika mainīts uz ***PKC Group Oyj***. Līdz 2002. gadam uzņēmums bija sadalīts piecās biznesa nodaļās. Trīs no tām nodarbojās ar elektrisko kabeļu ražošanu transportlīdzekļiem. Viena nodaļa ražoja kabeļu aprīkojumue elektriskām ierīcēm. Pēdējā nodaļa nodarojās ar izpētes darbiem, kā arī veica pasūtījumus elektronikas rūpniecībai. Pēc reorganizācijas grupā bija divi pamata sektori: *Wiring Harnesses* (vadu instalācijas) un *Electronics* (elektronika).
2002. gadā tikaiegādāts Igaunijas *AS AJT Harju Elekter* (tagad *PKC Eesti AS*), kas līdz tam bija *PKC* apakšuzņēmējs.
2003. gadā tikanopirkta *Carhatec Group*, kurai bez ražotnēm Somijā piederēja arī rūpnīcas Krievijā, Kostomukšā (*AEK* un *Electrokos*).
2004. gadā elektronikas bizness tika izdalīts apakšgrupā; ASV tika dibināts meitas uzņēmums. 2006. gadā *PKC* sāka ražošanu Ķīnā.
Iegādāts uzņēmums *Electro Canada* ar tā meitas uzņēmumiem Kanādā, ASV un Meksikā.
2008. gadā Polijā no *MAN Nutzfahrzeuge AG* tika iegādāts uzņēmums *MAN Star Trucks & Buses Sp. z.o.o.* (tagad *PKC Group Poland Sp. z.o.o.*).
2009. gadā vadu instalācijas operācijas tika reorganizētas atsevišķā apakšgrupā.

2011. gadā ar akciju apmaiņu tika iegādāts elektroinstalācijas ražotājs *Segu* ar filiālēm Vācijā, Polijā un Ukrainā.
2011. gada 9. augustā tika panākta vienošanās ar investīciju uzņēmumu *Platinum Equity* par *AEES* grupas pirkšanu, kas darbojas Amerikā. Darījums tika pabeigts 1. oktobrī.
2013. gadā *PKC* atvēra rūpnīcu Serbijā.
2014. gada aprīlī Lietuvā tika dibināts meitas uzņēmums *UAB PKC Group Lithuania*, un 1. jūnijā Panevēžā atvēra rūpnīca elektriskās sadales sistēmas ražošanai smagajam transportam.
2014. gada maijā *Harju Elekter* samazināja tā dalību *PKC* no 6,4 % līdz 4,6 %.
2015. gada 13. februārī *PKC Group* paziņoja, ka no Polijas uzņēmuma *Groclin S.A.* iegādāsies elektriskās sadales sistēmu biznesu (*Kabel-Technik-Polska Sp. z o. o.*); darījums pabeigts 1. jūlijā.
2015. gadā Ķīnā ar *Jiangsu Huakai Wire Harness Co. Ltd.* tika izveidots kopuzņēmums *Jiangsu Huakai-PKC Wire Harness Co. Ltd.* elektrisko sadales sistēmu ražošanai transportlīdzekļiem, galvenie klienti: *Foton*, *King Long* un *Iveco*.
2015. gadā *PKC Group* izveidoja kopuzņēmumu ar *Hefei JianghuaiAutomobile Co. Ltd.* meitas uzņēmumu *JianghuaiAutomobile Co. Ltd* (*JAC*).
2015. gada 25. maijā *PKC Group* ar *Bombardier Transportation* noslēdza globālu partnerības vienošanos par elektrisko sadales sistēmu piegādi.

2017. gada 19. janvārī tika paziņots, ka *PKC Group* par 571 miljonu eiro iegādāsies Indijas automašīnu komponenšu ražotājs *Motherson Sumi Systems Ltd.*.
27. janvārī elektronikas nodaļa *PKC Electronics Oy* tika pārdotas Šveices uzņēmumam *Enics*.
*PKC Group* pārņemšanai 2017. gada 30. janvārī *Motherson Sumi Systems* Igaunijā dibināja uzņēmumu *MSSL Estonia WH OÜ*. 27. martā *MSSL Estonia WH* bija ieguvis 93,75 % *PKC* kapitāldaļu.
2017. gada 31. martā *PKC* iegādājās ASV dzelzceļa ritošā sastāva elektrisko sadales sistēmu ražotāju *Fortitude Industries Inc.* (*Advanced Transit Manufacturing*).
2017. gada 1. oktobrī tika nopirktas bijušās *Huber+Suhner* dzelzceļa ritošā sastāva elektrisko sadales sistēmu operācijas Tčevā, Polijā.
6. oktobrī *MSSL Estonia WH* bija ieguvis visas *PKC Group* kapitāldaļas, kas tika izslēgts no biržas *Nasdaq Helsinki*.
2017. gada 1. novembrī publiskā kapitālsabiedrība *PKC Group Oyj* tika pārreģistrēta par kapitālsabiedrību ***PKC Group Oy***.
2017. gadā Ķīnā kopā ar *Hubei Zhengao Automotive Accessories Co. Ltd.* tika izveidots kopuzņēmums *Hubei Zhengao PKC Automotive Wiring Company Ltd.* vadu instalāciju ražošanai Šijanas pilsētā Hubei provincē.
2019. gada 28. februārī *PKC Group* iegādājās *Bombardier Transportation* Apvientotās Karalistes dzelzceļa ritošā sastāva elektrisko komponenšu un sistēmu biznesu.

Atsauces
--------

1. 1 2  History[novecojusi saite]
2. ↑  PKC Group Lithuania eurofound.europa.eu
3. ↑  Notice on the decrease of an important holding
4. ↑  Motherson Sumi Systems Ltd. acquires Finnish auto component giant PKC Group Plc.for Euro 571 million Motherson Sumi Systems, March 27, 2017
5. ↑  MSSL Estonia WH OÜ has gained title to the minority shares in PKC Group Plc and PKC Group Plc’s shares are de-listed PKC Group Plc Company Announcement 6 October 2017
6. ↑  PKC Group Oy, 0972280-0 kauppalehti.fi

Skatīt arī
----------

* *Nokia*
* *Prysmian Finland*

Ārējās saites
-------------

* *PKC Group* vietne